वान पिस (एनिमे)
वान पिस (जापानी: ワンピース) एलिचिरो वोडा द्वारा रचित, सोही नामको माङ्गा (ग्राफिक उपन्यासमा), आधारित जापानी टेलिभिजन एनिमे श्रङ्खला हो। यस एनिमे मङ्की डी लुफी नामक युवाको सामुद्रिक यात्रा र उनको सम्पूर्ण समुन्द्री डाँकु मध्येका राजा बन्ने लक्ष्यमा रहेको छ। यसका लागि "वान पिस" नामको खजानाका खोजीमा उनी लागि परेका छन्। 'डेफिल फ्रुट', दानवीय शक्ति प्रधान गर्ने फलको सेवन पश्चात् रबर जस्तै शारिरिक शक्ति प्राप्त गरेका लुफी आफ्ना पाइरेट समूह स्ट्र ह्यट पाइरेटस् सँग यात्रामा छन्।

टोइ एनिमेसनले निर्माण गरेको यस एनिमे जापानको फुजी टेलिभिजनबाट अक्टोबर २०, १९९९ देखि हालसम्म ९०० श्रङ्खला भइसकेका छन् भने संसार भरी नै उल्लेख्य मात्रामा दर्शक रहेका छन्। बिजनेस इन्सआइडर का अनुसार सन् २०१६ मा वान पिसको १९० लाखको दर्शकका माग रहेको थियो; जसबाट सोही वर्षको सबैभन्दा चर्चित एनिमे, र १४ औँ सबैभन्दा बढी रुचाइएको टेलिभिजन कार्यक्रम बनेको थियो।

कथा शृङ्खला 

 पहिलो: संस्करण १ देखि ८
 दोस्रो: संस्करण ९ देखि १४
 तेस्रो: संस्करण १५ देखि हालसम्म

कथाका मुख्य पात्रका नामहरू
 मङ्की डि लुफी
 रोरोना जोरो
 नामि
 सान्जी
 टोनी टोनी चोप्पर
 निको रोबिन
 ब्रुक
 फ्राङ्की

आवाज कलाकार

निर्माण
जुन ८, २००४ मा फोर किड्स इन्टरनेसनलले वान पिसका भागहरू उत्तर अमेरिकाका बाँड्नका लागि अनुमति पत्र प्राप्त गरेको थियो। फोर किड्सले भिज मिडियालाई गृह श्रव्य दृश्य वितरणका लागि सम्झौता गरेको थियो।

अप्रिल १३, २००७ फनिमेसनले आुमति पत्र प्राप्त गरी अङ्ग्रेजी भाषामा वान पिसको निर्माण गर्न सुरुवात गरेको थियो। क्रिस्टोबर सबत, अङ्ग्रेजी आवाज कलाकार, का अनुसार फनएनिमेसनले सुरुवात देखि नै वान पिसको अनुमति पत्र प्राप्त गर्ने इच्छा राखेको थियो। फनएनिमेसनले १३ भाग मे २७, २००८ निकालेको थियो।

चलचित्र
एनिमेको कथा भन्दा भिन्नै कथा संरचना तर उहि पात्र लिइकन १४ अन्य चलचित्रहरू बनेका छन्। चलचित्रहरू मार्चमा, विद्यार्थीहरूको 'वसन्त ऋतुको विदा' को समय पारी सार्वजनिक गरिएको थियो। चलचित्रहरूमा भने भिन्नै कथा, मुख्य कथा भन्दा अलग कथाको सुरुवात हुने गर्दछन्।

समिक्षा
वान पिसको समिक्षामा राम्रो रहेको छ। सन् २०१७ सम्ममा वान पिस जापानको सबैभन्दा रुचाइएको एनिमेहरूको सुचिमा पर्दछ। वान पिस एनिमे जापनको उच्च रूपमा बिक्रि हुने डिभिडि एनिमेहरूको सूचिमा पर्दछ।

सन् २०१८ मा, अमेरिकाको इलनोइसिस र विसकन्सिनमा हुलु (श्रव्य दृश्य प्रवाह मञ्चमा) सबैभन्दा बढी हेरिएको दूरदर्शन कार्यक्रम बनेको थियो।

पुरस्कार
फेब्रुअरी २००१ मा वान पिस एनिमे दूरदर्शन श्रङ्खलाहरूमा नवौँ स्थानमा रहेको थियो। सन् २००१ मै एनिमेज नामक जापानी एनिमे पत्रिकाले सबै भन्दा बढी छानिएको एनिमेहरूको सूचिमा पाचौँ स्थानमा राखेको थियो। सन् २००६ मा वान पिस उत्कृष्ट १०० मध्ये २१ औँ स्थानमा टिभी आसहिले राखेको थियो।

सन्दर्भ सामग्री

बाह्य कडीहरू 

 वान पिस आधिकारिक वेबसाइट जापानीमा

सन् १९९९ को एनिमे दूरदर्शन शृङ्खला
सन् १९९९ को एनिमे